Arne Brimi

Arne Olav Brimi (født 1. oktober 1957) er en norsk kokk fra Tessand. 

Brimi er kjent fra TV-programmet «Gutta på tur» på TV 2 (1995-2002) der han gjorde «sjalottlauk» kjent for seerne. Han er kjent for koblingen mellom mat, natur og helse, og ble på bakgrunn av dette utnevnt til æresdoktor ved Universitetet for miljø- og biovitenskap, da Kronprins Haakon innviet det nye universitetet den 23. mai 2005.

Arne Brimi var i 1987 den første norske kokken som deltok i Bocuse d'Or (kokkenes uoffisielle VM), men ble slått ut i den innledende runden. I 1984 ble han Årets kjøkkensjef for sitt virke ved Fossheim turisthotell i Lom, som han var kjøkkensjef på frem til 2002. Han driver i dag matstedet Vianvang i nabobygda Vågå, et sted han har utviklet siden 1998. Han har også gitt ut flere kokebøker.

 Utmerkelser 
Kongen utnevnte i 2005 Brimi til ridder av 1. klasse av St. Olavs Orden «for hans innsats for norsk matkultur».«Tildeling av ordener og medaljer», kongehuset.no, besøkt 6. mai 2013.

 Priser og utmerkelser 
 1984: Årets kjøkkensjef for sitt virke ved Hotell Fossheim i Lom
 1987: Utpekt til å delta i den internasjonale Bocuse d'Or i Lyon. Utslått i den innledende runden.
 1988: Norges kokkelandslag - Bronse i Kokke-OL
 1998: Ingrid Espelid Hovigs matkulturpris
 2005: Æresdoktor ved Universitetet for miljø- og biovitenskap
 2013: Det Norske Måltids hederspris
 2017: Horecabransjens Ærespris

 Bibliografi 



















 Referanser 

 Eksterne lenker 



Kategori:Norske kokker
Kategori:Norske kokebokforfattere
Kategori:Æresdoktorer
Kategori:Riddere av 1. klasse av St. Olavs Orden
Kategori:Personer fra Vågå kommune